छह महीने बाद फिर हुई भारत-पाक के बीच बात  
भारत-पाक के विदेश सचिवों ने दोनों देशों के बीच बाधित वार्ता प्रक्रिया को फिर से पटरी पर लाने के उद्देश्य से थिंपू में मुलाकात की।
भारत और पाकिस्तान के विदेश सचिवों ने दोनों देशों के बीच बाधित वार्ता प्रक्रिया को फिर से पटरी पर लाने तथा संबंधों में विश्वास की कमी को दूर करने के उद्देश्य से यहां मुलाकात की।  भारत की विदेश सचिव निरुपमा राव और पाकिस्तान के विदेश सचिव सलमान बशीर के बीच यह बैठक दोनों देशों के विदेश मंत्रियों के बीच वार्ता की विफलता के छह महीने बाद हुई।  इस मुलाकात के एक दिन पहले भारत और पाकिस्तान ने समझौता एक्सप्रेस और मुम्बई आतंकवादी हमले मामले को लेकर एक दूसरे पर तीखी टिप्पणियां की थीं। लेकिन दोनों देशों के विदेश सचिवों ने अपनी मुलाकात से पहले सकारात्मक रुख अपनाया।